‘ પરણ્યા એટલે દીકરી આમ ને લગ્ન પછી દીકરો આમ’ ! આવી પાયા વગરની વાતો સાથે શું લેવા દેવા. શું લગ્નની પ્રથા “ગઈ કાલ”થી શરૂ થઈ છે ? શું આપણે પરણ્યા ત્યારે આવા વિચાર ધરાવતા હતાં. લગ્ન એ બે દિલોનું મિલન છે. લગ્ન સમઝણ પૂર્વક કરવામાં આવે છે. લગ્નના પવિત્ર બંધનમાં બંધાવું એ લહાવો છે. લગ્ન કરીને છોકરો અને છોકરી બેમાંથી એક બને છે. લગ્ન એ ઢીંગલા અને ઢીંગલીના ખેલ નથી ! એ કોઈ તમાશો નથી. લગ્નએ પતિ અને પત્ની વચ્ચેના પવિત્ર સંબંધને સાંધતી કડી છે. લગ્નની વિધિ દરમ્યાન બન્ને વચ્ચેના ઉગ્ર મતભેદની વેદીમાં આહુતિ અપાય છે. સમઝણની સુગંધ ચારે તરફ ધુમાડા રૂપે પ્રવર્તે છે.